Pes Gordon a jeho priatelia - Vrkoslavová-Ševčíková, Mária (Perfekt, a.s. Bratislava, 2018)
Čokoládový kokeršpaniel Gordon je pes, ktorý sa veľmi rád stretáva s ľuďmi a najmä s deťmi.

Z týchto stretnutí vznikla pestrá kniha príbehov. Je o výnimočných vlastnostiach psov, ich láske a radosti, s ktorou pomáhajú ľuďom, ale aj o tom, ako veľmi potrebujú pomoc. Prvá časť knihy Policajti a ich hrdinskí psi je venovaná práci, pri ktorej psi ako verní parťáci využívajú hlavne svoj výnimočný čuch. Aj pes musí chodiť do školy a učiť sa. Výcvikovú školu pre policajných psov dokončia len najlepší. Tí potom ochrancom zákona pomáhajú a tešia sa z práce, ktorú vždy považujú za hru. Druhá časť Kamoši z útulku zaujme príbehmi "útulkáčov", ktorí netrpezlivo čakajú, že si ich niekto všimne a poskytne im domov. Smutné, ale i veselé zamyslenie nad osudmi psíkov, ktorí túžia po láskavej rodine. Tretia časť Veterinárna ambulancia je venovaná zverolekárom, ktorí zachraňujú životy bezbranných zvieratiek... Zaujímavá práca prináša vážne aj veselé príbehy, v ktorých napríklad pán doktor uteká pred svojím pacientom...
Keywords: literatúra pre deti; príbehy o zvieratkách; útulky pre zvieratá; veterinári; pre čitateľov od 6 rokov; slovenská literatúra